# בית הלוחם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית הלוחם הוא מרכז ספורט שיקום וחברה לנכי צה"ל ובני משפחותיהם. ייעודו של בית הלוחם הוא לאפשר לנכה לעסוק בפעילות גופנית ונפשית אשר יהיו הולמים את מוגבלויותיו. מתקנים מיוחדים מסייעים לו לשמור על כושר גופני ולעסוק בפעילויות מגוונות במסגרת חברתית נוחה ותומכת.

הבית הראשון הוקם בשכונת אפקה בתל אביב בשנת 1974 ביוזמתו של יוסקה לוטנברג, אשר ניהל את הבית במשך שנים רבות. בשנת 1984 הוקם בית הלוחם בחיפה על המורדות המערביים של הכרמל הצרפתי, ובשנת 1994 הוקם בית הלוחם בירושלים, בשכונת מלחה.

מרכזי בית הלוחם בולטים בשפע המתקנים הפזורים בהם: בריכת שחיה מקורה ורחבה, מדשאה מטופחת, חדר כושר משוכלל, אולמות ספורט, חדרי משחקים, מועדוני קריאה, אולם תרבות וחדרי פעילות ייחודיים כמו: קליעה למטרה, ביליארד, ועוד. לצד כל אלה קיימת פעילויות העשרה במסגרת חוגים רבים בתחומים מגוונים לחברי הבית, ולבני משפחותיהם. בתי הלוחם ניכרים גם במראה החזותי המטופח בגינות נוי ופרחים צבעוניים, בנקיון הבוהק, ובשמירה על אסתטיות.

מרכזי בית הלוחם פועלים באמצעות תקציבים מאגף השיקום במשרד הבטחון, ומתרומות של נדבנים מהארץ ומחו"ל. חברי הבית משתתפים בעלות נמוכה וסמלית. בעבר יכלו כל נכי צה"ל מדרגת נכות של 10% ומעלה להיות חברים בבית. בשנים האחרונות, ולאחר גידול עצום במספר נכי צה"ל הועלתה תיקרת הכניסה לנכים מדרגת נכות של 20 אחוזים ומעלה.

## [עריכה] קישורים חיצוניים

- אודות בתי הלוחם באתר ארגון נכי צה"ל
- תקציר אודות כל אחד ממרכזי בית הלוחם

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%94%D7%9C%D7%95%D7%97%D7%9D.html

קטגוריות: ארגונים בישראל | ספורט נכים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש